Diari Oficial de la Generalitat Valenciana


Sumari del DOGV 5997, del 21-04-2009 (2009/4174)

RESOLUCIÓ de 15 d'abril de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni de col·laboració entre el Ministeri d'Educació, Política Social i Esport, a través de l'Institut de Majors i Servicis Socials, i la Generalitat, pel qual es transferixen crèdits previstos en el Fons Especial de l'Estat per a la Dinamització de l'Economia i l'Ocupació regulat pel Reial Decret Llei 9/2008, de 28 de novembre, destinats a actuacions vinculades amb l'atenció a la dependència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5997

Data del DOGV
:   21-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/4174


Data del document
:   15-04-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Benestar Social
    * equipament social
    * discapacitat
    * malaltia mental
    * assignació per cures
    * cooperació administrativa
    * tercera edat
    * administració central
    * servei social
    * qualificació professional
    * formació professional

RESOLUCIÓ de 15 d'abril de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni de col·laboració entre el Ministeri d'Educació, Política Social i Esport, a través de l'Institut de Majors i Servicis Socials, i la Generalitat, pel qual es transferixen crèdits previstos en el Fons Especial de l'Estat per a la Dinamització de l'Economia i l'Ocupació regulat pel Reial Decret Llei 9/2008, de 28 de novembre, destinats a actuacions vinculades amb l'atenció a la dependència.
[2009/4174]
El Ministeri d'Educació, Política Social i Esport, a través de l'Institut de Majors i Serveis Socials, i la Generalitat han subscrit, després de la tramitació prèvia reglamentària, el 27 de març de 2009, el Conveni de col·laboració pel qual es transferixen crèdits previstos en el Fons Especial de l'Estat per a la Dinamització de l'Economia i l'Ocupació, regulat pel Reial Decret Llei 9/2008, de 28 de novembre, destinats a actuacions vinculades amb l'atenció a la dependència.
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0381/2009, i que figura com a annex d'esta resolució.
València, 15 d'abril de 2009.- El director general de Relacions amb les Corts i Secretariat del Consell: Ángel Mompó Romero.
Conveni de col·laboració entre el Ministeri d'Educació, Política Social i Esport, a través de l'Institut de Majors i Servicis Socials, i la Comunitat Valenciana, pel qual es transferixen crèdits previstos en el Fons Especial de l'Estat per a la Dinamització de l'Economia i l'Ocupació regulada pel Reial Decret Llei 9/2008, de 28 de novembre, destinats a actuacions vinculades amb l'atenció a la dependència.
Alacant, 27 de març de 2009
Reunits
D'una part, Amparo Valcarce García, secretària d'Estat de Política Social, Família i Atenció a la Depèndencia i a la Discapacitat, nomenada pel Reial Decret 474/2008, de 14 d'abril (BOE número 91, de 15 d'abril de 2008).
I, Pilar Rodríguez Rodríguez, com a directora general de l'Institut de Majors i Servicis Socials (IMSERSO), nomenada pel Reial Decret 1.455/2008, de 29 d'agost (BOE número 211, d'1 de setembre de 2008).
I, d'una altra part, Juan Gabriel Cotino Ferrer, com a conseller de Benestar Social i vicepresident tercer del Consell, nomenat pel Decret 8/2007, de 28 de juny, del president de la Generalitat, pel qual es nomenen vicepresidents, consellers, secretari i portaveu del Consell (DOGV núm. 5.545/29.06.2007), en nom i representació de la Comunitat Valenciana, autoritzat per l'acord del Consell de data 6 de març de 2009.
Les parts intervenen en nom i representació de les seues respectives administracions públiques, en exercici de les competències que els estan legalment atribuïdes i es reconeixen mútuament i recíprocament legitimitat i capacitat suficient per a obligar-se per mitjà del present conveni en els termes que s'hi contenen, i a este efecte,
Exposen
I
El Govern ha posat en marxa mesures extraordinàries per a la reactivació de l'activitat econòmica i la generació i el manteniment de l'ocupació, a través del Reial Decret Llei 9/2008, de 28 de novembre, pel qual es creen un Fons Estatal d'Inversió local i un Fons Especial de l'Estat per a la Dinamització de l'Economia i l'Ocupació i s'aproven crèdits extraordinaris per a atendre el seu finançament.
II
Que l'esmentat Fons Especial de l'Estat per a la Dinamització de l'Economia i l'Ocupació té, entre altres finalitats, la realització d'actuacions vinculades amb el sector dels servicis socials i, en concret, amb l'atenció a la dependència, assignant per a tal fi una partida de 400 milions d'euros al Ministeri d'Educació, Política Social i Esport, per l'Acord del Consell de Ministres de 5 de desembre de 2008 que desplega el Reial Decret Llei citat.
III
Que els referits crèdits, que es distribuiran entre les comunitats autònomes sense contraprestació econòmica per a estes, tenen caràcter finalista i es destinaran a facilitar el desenvolupament i la modernització de la Xarxa de Servicis del Sistema per a l'Autonomia i Atenció a la Dependència (SAAD) i la formació de professionals. Paral·lelament, este repartiment de crèdits té per objectiu afavorir la dinamització de l'economia i la creació d'ocupació, amb una estimació de generació de 35.000 llocs de treball.
IV
Que la partida de 400 milions d'euros es distribuirà segons els criteris de què van ser informats al si del Consell Territorial del SAAD, en la reunió de 22 de desembre de 2008. Els programes susceptibles de ser finançats amb els esmentats crèdits i els seus destinataris finals queden especificats en les clàusules quarta i quinta del present conveni.
V
Que els crèdits del fons especial de l'estat destinats a generar més servicis d'atenció a la dependència seran gestionats per les comunitats autònomes per mitjà de la subscripció dels corresponents convenis de col·laboració amb el Ministeri d'Educació, Política Social i Esport, amb el compromís per part de les administracions autonòmiques de facilitar informació estadística sobre el desplegament dels programes, fonamentalment la referida al nombre de beneficiaris i a la creació de llocs de treball que es generen amb el desenvolupament dels programes.
VI
Que la Comunitat Valenciana ha plantejat determinats projectes de desenvolupament dels servicis i programes vinculats a l'atenció a la dependència que s'enquadren dins dels criteris al·ludits en el punt IV anterior.
Per tot l'anteriorment exposat, de conformitat amb el que establix l'article 6 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, el Ministeri d'Educació, Política Social i Esport, a través de l'Institut de Majors i Servicis Socials i la Conselleria de Benestar Social, en representació de l'administració de la Comunitat Valenciana, acorden subscriure el present Conveni de Col·laboració que es regirà per les següents,
Clàusules
Primera. Objecte
És objecte del present conveni de col·laboració definir els programes i establir el procediment pel qual el Ministeri d'Educació, Política Social i Esport transferirà, a través de l'IMSERSO, a la Comunitat Valenciana per a la seua gestió, els crèdits destinats a la promoció de servicis d'atenció a la dependència, segons el Reial Decret Llei 9/2008, de 28 de novembre, i l'Acord del Consell de Ministres de 5 de desembre de 2008, publicat per l'Ordre EHA/3.566/2008, de 9 de desembre.
Segona. Quantia dels crèdits destinats a l'atenció a la dependència
La Comunitat Valenciana rebrà a càrrec del Fons Especial de l'Estat per a la Dinamització de l'Economia i l'Ocupació, dotat pel Reial Decret Llei 9/2008, de 28 de novembre, la quantitat de trenta-sis milions noranta-huit mil sis-cents seixanta euros (47.561.787?), per a la realització de les actuacions que s'establixen en el present Conveni, d'acord amb els criteris de distribució del Fons del qual van ser informats en el Consell Territorial del SAAD, celebrat el dia 22 de desembre de 2008.
Els crèdits transferits es distribuiran en vint-i-tres milions quatre-cents seixanta-quatre mil cent vint-i-nou euros (17.862.241?), a càrrec del capítol VII i en dotze milions sis-cents trenta-quatre mil cinc-cents trenta-un euros (41.856.918?), a càrrec del capítol IV.
Tercera. Naturalesa dels crèdits que s'han de transferir
Els crèdits a què es referix la clàusula anterior tindran caràcter finalista i estaran destinats, exclusivament, a facilitar el desenvolupament i la modernització de la Xarxa de Servicis del Sistema per a l'Autonomia i Atenció a la Dependència i a la formació de professionals, en els termes que es contenen en la clàusula següent. Paral·lelament, tindran com a objectiu prioritari la generació d'ocupació en el sector.
En cap cas els crèdits derivats del Fons Especial de l'Estat per a l'Economia i l'Ocupació no es consolidaran per a exercicis futurs, ja que es tracta d'un finançament extraordinari, temporal i no consolidable.
Quarta. Actuacions i projectes objecte de finançament
A càrrec dels crèdits previstos en el present conveni de col·laboració es podran finançar els programes següents:
I. D'inversió:
a) Programa de consolidació i millora de l'oferta de la xarxa de servicis existent en centres de dia, allotjaments residencials i centres de promoció de l'autonomia personal. Quedaran compreses en este programa totes les iniciatives es que dirigisquen a:
1. La modernització de centres i instal·lacions dedicats a la prestació de servicis de prevenció i atenció a la dependència.
2. L'adequació de centres i servicis a les exigències normatives.
3. La transformació de places de vàlids en places per a l'atenció de persones en situació de dependència.
b) Programa d'ampliació de l'oferta de places en centres i servicis d'atenció a la dependència:
1. Inversió en noves places de centres de dia, allotjament i promoció de l'autonomia.
2. Inversió en creació de places d'atenció a la dependència al medi rural: adequació d'equipaments preexistents, ampliació de l'oferta de servicis en centres per a convertir-los en centres polivalents.
II. De despesa corrent
a) Programes d'obres en allotjaments particulars, per mitjà d'ajudes individuals, per tal de facilitar l'accessibilitat i l'adaptació de la llar de les persones ja valorades en situació de dependència que ho necessiten per a facilitar la seua permanència al seu domicili i evitar l'ingrés no necessari en residències.
b) Actuacions dirigides a fomentar la formació i qualificació de professionals i cuidadors ja lligats al Sistema per a l'Autonomia i Atenció a la Dependència, així com per al desenvolupament d'un programa de formació específicament destinat a la capacitació professional per a accedir a les noves ocupacions.
c) Amb caràcter excepcional i sense cap compromís de finançament futur per part de l'administració General de l'Estat, a causa del caràcter no consolidable d'este crèdit, actuacions de gestió, per mitjà de compra o concert, de servicis per a l'atenció de persones en situació de dependència, sempre que supose un increment dels servicis pressupostats per la comunitat autònoma l'any 2009.
d) Programes específicament dedicats a la millora de la infraestructura per a ampliar els servicis d'ajuda a domicili i de transport, sobretot en aquelles zones mancades de servicis d'atenció a la dependència.
La concreció dels programes que desplegarà la Comunitat Valenciana a càrrec dels crèdits que es transferixen i d'acord amb les línies d'actuació descrites es concreten en l'annex I i en l'annex II d'este Conveni.
El Fons Especial podrà destinar-se, dins del crèdit previst per a gasto corrent, a finançar nous servicis del catàleg inclosos en l'article 15 de la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència i no, en cap cas, al pagament de les prestacions econòmiques previstes en l'article 14. Si entre les opcions de programes, s'optara per l'alternativa prevista en l'apartat II, lletra c d'esta clàusula quarta, una vegada esgotat el crèdit o vençut el termini de vigència del present conveni, la comunitat autònoma haurà de fer front amb els seus recursos a la continuïtat d'estos servicis.
Els programes que desplegue la comunitat autònoma, incorporats en l'annex I i en l'annex II, s'estima que beneficiaran 19.574 persones i que generaran 1.509 llocs d'ocupació, aproximadament, al territori de la comunitat autònoma.
Quinta. Destinataris dels crèdits
Encara que els destinataris dels crèdits i responsables de la seua gestió són les comunitats autònomes, podran ser destinatàries finals dels crèdits:
a) Les mateixes comunitats autònomes, a través de l'execució de projectes propis.
b) Les entitats locals en la seua condició d'administració que col·labora en la prestació de servicis del Sistema per a l'Autonomia i Atenció a la Dependència.
c) Les organitzacions sense fi de lucre per a inversions en centres que formen part del Sistema o que passaran a ser-ho com a conseqüència de la inversió
Sexta. Transferència dels crèdits a la Comunitat Valenciana
Una vegada acordats els servicis i programes i, si és el cas, les inversions previstes en els annexos al present conveni de col·laboració, l'IMSERSO procedirà a transferir a la Comunitat Valenciana els crèdits establits en la clàusula segona, una vegada subscrit el present conveni.
Sèptima. Execució dels programes objecte de finançament
Els projectes hauran d'executar-se de forma immediata i no podran ser objecte de finançament obres i programes previstos en el pressupost de la comunitat autònoma per a l'any 2009.
L'execució dels programes i les inversions finançats a càrrec del present Conveni haurà de fer-se per mitjà de les diverses formes de contractació previstes en la Llei 30/2007, de 30 d'octubre, de Contractes del Sector Públic.
L'objecte d'estos contractes ha de tindre un valor estimat, en el cas de les obres, inferior a cinc milions d'euros (5.000.000 €) i la seua contractació es tramitarà pel procediment d'urgència previst en l'article 96 de la Llei de Contractes del Sector Públic, i amb els terminis previstos en l'article 9.1 del Reial Decret Llei 9/2008, de 28 de novembre.
Octava. Justificació de l'execució dels programes per la comunitat autònoma
1. Sense perjuí del control de la Intervenció General de l'Estat, respecte de la correcta aplicació dels recursos del Fons, la Comunitat Valenciana haurà d'acreditar davant de la Direcció General de l'IMSERSO la realització de les inversions i l'execució dels programes previstos en el present Conveni, durant el primer trimestre de l'any 2010.
En el supòsit d'execució d'obres podrà prorrogar-se el termini fins un període màxim de sis mesos, de mutu acord per ambdós parts, quan incidències no imputables a la comunitat autònoma hagen retardat l'execució de les inversions. En este cas, la justificació haurà de presentar-se dins del mes següent a la conclusió de l'esmentada pròrroga.
2. La justificació dels programes i actuacions es materialitzarà en un certificat firmat pel titular del centre directiu que gestione els crèdits inclosos en este conveni i adverat per l'interventor, en què conste el seu estat d'execució, indicant les quanties totals de compromisos de crèdits, obligacions reconegudes i pagaments fets l'any, detallat per cada una de les aplicacions pressupostàries del pressupost de gastos de l'estat des de les quals es van fer les transferències de crèdit, d'acord amb el model d'estat d'execució que s'adjunta com a annex III al present conveni de col·laboració.
3. La falta de justificació parcial o total de l'aplicació dels recursos rebuts a càrrec del Fons generarà l'obligació de reintegrar les quantitats no justificades. S'entén per falta de justificació la no-remissió a la Direcció General de l'IMSERSO de l'acreditació a què es referix l'apartat anterior.
Novena. Comissió de Seguiment
L'organització i supervisió de les activitats corresponents al present Conveni de Col·laboració, són competència de la Comunitat Valenciana, la qual, a l'efecte del que establix la clàusula següent, informarà de les seues actuacions a un equip paritari designat per l'administració General de l'Estat i per la comunitat autònoma, que estarà compost per tres membres nomenats per cada part amb funcions d'interpretació i vigilància del que establix el present Conveni.
Desena. Informació, publicitat i difusió
La Comunitat Valenciana es compromet a oferir la informació estadística que se li sol·licite des de l'administració General de l'Estat. Així mateix, la comunitat autònoma es compromet a col·locar en cada una de les actuacions i obres previstes en el present Conveni, i en lloc visible, una tanca o element de senyalització segons el model que s'adjunta com a annex IV. A més, en totes les activitats que realitze per a la difusió d'estos programes haurà de destacar la llegenda "Pla Espanyol per a l'Estímul de l'Economia i l'Ocupació" i el logotip del Pla que s'inclou en l'annex IV.
Onzena. Vigència
La duració del present conveni s'estendrà fins a la completa justificació dels programes i inversions previstes en este, d'acord amb el que disposa la clàusula octava.
Dotzena. Causes de resolució
Serà causa de resolució l'incompliment del conveni de col·laboració per qualsevol de les parts amb els efectes legals que això comporta, en funció de què s'haja incomplit i del moment en què este es produïsca.
Tretzena. Naturalesa i règim jurídic
1. El present Conveni de Col·laboració es troba exclòs de l'àmbit de la Llei 30/2007, de 30 d'octubre de Contractes del Sector Públic, en virtut del que establix l'article 4.1.c) del dit text legal. No obstant això, els principis de la mencionada Llei sí que seran aplicables per a resoldre els dubtes i llacunes que puguen plantejar-s'hi, tal com establix l'article 4.2 de la mencionada norma.
2. El seu règim jurídic està regulat en l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en l'Acord del Consell de Ministres de 2 de març de 1990 sobre Convenis de Col·laboració entre l'administració de l'Estat i les Comunitats Autònomes, en el Reial Decret Llei 9/2008, de 28 de novembre, i en l'Acord del Consell de Ministres de 5 de desembre de 2008, que desplega el Reial Decret Llei citat.
3. Així mateix, d'este Conveni de Col·laboració no es derivarà, en cap cas, cap relació laboral entre l'administració General de l'Estat i els professionals que duguen a terme l'execució de les activitats que constituïxen el seu objecte. La Comunitat Valenciana determinarà en cada cas la naturalesa i vigència de la relació contractual que establisca amb els mencionats professionals, quan així escaiga.
Catorzena. Ordre jurisdiccional
Atesa la naturalesa administrativa d'este conveni de col·laboració, l'ordre jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts durant la seua execució, sense perjuí de la competència, si és el cas, del Tribunal Constitucional, d'acord amb el que disposa l'article 8.3 de la Llei 30/1992, de 26 de novembre.
En prova de conformitat, firmen el present conveni de col·laboració en tres exemplars i en queda un en poder de cada part, al lloc i en la data indicats a dalt.
Pel Ministeri d'Educació, Política Social i Esport
Amparo Valcarce García
Secretària d'Estat de Política Social, Família Atenció a la Depèndencia i a la Discapacitat
Per l'Institut de Majors i Servicis Socials
Pilar Rodríguez Rodríguez
Directora general de l'Imserso
Per la Comunitat Valenciana
Juan Gabriel Cotino Ferrer
Conseller de Benestar Social i Vicepresident tercer del Consell